गुवाहाटी , नबेम्बर 7 : इउनायटेड लिबारेसन प्रन्ट अव आसाम ( उदां ) उटखारि हान्जानिफ्राय प्रेस बिबुंसारनि गेजेरजों बुङोदि - जोंनि गाहाय खामान्डार परेस बरुवा बिथांआ मोजाङैनो दं आरो जेबो जाब्रबथायजों मोगा मोगि जायाखै । लोगोसे ULFA ( I ) नि खामान्डार परेस बरुवा बिथांखौ माखासे डिजिटेल अनलाइन खौरां बिजोंनि गेजेरखौ लामा जाब्रबथाय जानायानि जाहोनाव थैबाय होन्नानै खौरां फोसावनाया नंखाय आरो सुबुफोरनि गोसोबादि फोसावनाय होन्नानै बिथांमोनहा मिथिहोयो । बिथांमोनहा प्रेस बिबुंसारनि गेजेरजों फोसावोदि - " We , the United Liberation Front of Assam - Independent have noticed that fake news with regard to our vice chairman cum chief of staff Major General Paresh Baruah Asom Sir has been circulated in a section of the media about his so - called accident and death . We would like to clarify to our freedom loving people of Asom that our leader is safe and sound and has not met any kind of accident . This is a hoax spread by people with vested interest , " बे खौरांखौ फोसावदों इउनायटेड लिबारेसन प्रन्ट अव आसाम ( उदां ) उटखारि हान्जानि सुबुं फोनांजाब नेहाथारि रमेल असम बिथांआ । मखनो गोनांदि , lookeast . in अनलाइन मेगाजिन रादाब खौरांबिलाइआव परेस बरुवा बिथां थैनायनि खौरांखौ Intelligence agencies फोरा माखासे फोरमान मोनदों आरो सिन - मयनमार हादोरनि सिमयाव जाब्रबथाय जानानै गोब्राब जखम जानायनि जाहोनाव बिथांआ जिउ गोमादों होन्ना फोसावदोंमोन । Intelligence Agencies फोरा गुबै खौरांखौ लानो थाखाय नाजागासिनो दं होन्ना खौरां मोनबावनाय जायो । 
जोंनि दैदेनगिरिआ मोजाङैनो दं आरो जेबो जाब्रबथाय जायाखै : आल्फा उदां